แนวโน้มดัชนีเช้าแกว่งแคบตามตลาดภูมิภาค
นักวิเคราะห์ฯคาดตลาดหุ้นไทยเช้านี้แกว่งแคบตามภูมิภาค เพื่อรอความชัดเจนผลการเลือกตั้งกรีซ ส่วนตลาดหุ้นสหรัฐฯที่ปรับขึ้นแรงให้แนวรับ 1,135 จุด แนวต้าน 1,170 จุด
15 มิ.ย. 2555

นักวิเคราะห์ฯคาดตลาดหุ้นไทยเช้านี้แกว่งแคบตามภูมิภาค เพื่อรอความชัดเจนผลการเลือกตั้งกรีซ ส่วนตลาดหุ้นสหรัฐฯที่ปรับขึ้นแรงให้แนวรับ 1,135 จุด แนวต้าน 1,170 จุด          นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้น่าจะแกว่งตัวในกรอบแคบๆตามตลาดหุ้นภูมิภาค เพื่อรอดูผลการเลือกตั้งของกรีซในวันที่ 17 มิ.ย. ส่วนการที่ตลาดหุ้นสหรัฐฯปรับตัวเพิ่มขึ้นแรงเพราะเกิดจากความคาดหวังว่าธนาคารกลางของประเทศต่างๆจะมีการประกาศใช้มาตรการกระตุ้นเศรษฐกิจใหม่ๆออกมา แต่ขณะนี้ยังไม่มีความชัดเจน จึงไม่น่าจะส่งผลต่อการเคลื่อนไหวของตลาดหุ้นไทยมากนัก โดยสัปดาห์หน้าต้องรอติดตามผลการประชุม FOMC  พร้อมให้แนวรับ 1,135 จุด แนวต้าน 1,170 จุด